CELEX: 62013CB0014
Language: hu
Date: 2013-06-06 00:00:00
Title: C-14/13. sz. ügy: A Bíróság (nyolcadik tanács) 2013. június 6-i végzése (az Administrativen sad Sofia-grad (Bulgária) előzetes döntéshozatal iránti kérelme) — Gena Ivanova Cholakova kontra Osmo Rayonno Upravlenie pri Stolichna direktsia na vatreshnite raboti (Előzetes döntéshozatal iránti kérelem — EUMSZ 21. cikk (1) bekezdése, EUMSZ 67. és EUMSZ 72. cikk — Az Európai Unió Alapjogi Chartája — Olyan nemzeti szabályozás, amely lehetővé teszi valamely személy fogva tartását a személyazonossága megállapítása érdekében — Az uniós joghoz való kapcsolódás hiánya — A Bíróság hatáskörének nyilvánvaló hiánya)

3.8.2013   
            
            
               HU
            
            
               Az Európai Unió Hivatalos Lapja
            
            
               C 225/54
            
         A Bíróság (nyolcadik tanács) 2013. június 6-i végzése (az Administrativen sad Sofia-grad (Bulgária) előzetes döntéshozatal iránti kérelme) — Gena Ivanova Cholakova kontra Osmo Rayonno Upravlenie pri Stolichna direktsia na vatreshnite raboti
   (C-14/13. sz. ügy) (1)
   
   (Előzetes döntéshozatal iránti kérelem - EUMSZ 21. cikk (1) bekezdése, EUMSZ 67. és EUMSZ 72. cikk - Az Európai Unió Alapjogi Chartája - Olyan nemzeti szabályozás, amely lehetővé teszi valamely személy fogva tartását a személyazonossága megállapítása érdekében - Az uniós joghoz való kapcsolódás hiánya - A Bíróság hatáskörének nyilvánvaló hiánya)
   2013/C 225/99
   Az eljárás nyelve: bolgár
   
      A kérdést előterjesztő bíróság
   
   Administrativen sad Sofia-grad
   
      Az alapeljárás felei
   
   
      Felperes: Gena Ivanova Cholakova
   
      Alperes: Osmo Rayonno Upravlenie pri Stolichna direktsia na vatreshnite raboti
   
      Tárgy
   
   Előzetes döntéshozatal iránti kérelem — Administrativen sad Sofia-grad — Az EUMSZ 21. cikk (1) bekezdésének az EUMSZ 67. és EUMSZ 72. cikkel összefüggésben, valamint az Európai Unió Alapjogi Chartája 52. cikke (1) bekezdésének a Charta 6. és 45. cikke (1) bekezdésével összefüggésben történő értelmezése — Uniós polgárság — Személyek szabad mozgása — Eltérések — Olyan nemzeti szabályozás, amely lehetővé teszi, hogy a rendőrség fogva tartson valamely személyt a személyazonossága megállapítása érdekében, ha e személy megtagadja, hogy igazolja személyazonosságát, vagy nem képes arra — Maximum 24 órán át tartó fogva tartás — Közrendi, bűncselekmény megelőzésére, vagy a belbiztonság védelmére vonatkozó okokkal nem igazolható ellenőrzés — A rendőrség diszkrecionális jogköre — A személyazonosság megállapítása szükségességének az értékelésére vonatkozó kötelezettség hiánya
   
      Rendelkező rész
   
   Az Európai Unió Bírósága nyilvánvalóan nem rendelkezik hatáskörrel az Administrativen sad Sofia-grad (Bulgária) által a 2012. december 17-i határozattal előzetes döntéshozatalra előterjesztett kérdések megválaszolására (C-14/13. sz. ügy).
   
      (1)  HL C 79., 2013.3.16.